_:n2289b6221bbc49a7814c796fcf6951a3xb0
<http://schema.org/articleBody>
"เกาหลีเหนือและใต้เริ่มการเก็บกู้กับระเบิดบางส่วนที่อยู่ในเขตปลอดทหาร ซึ่งกั้นระหว่างทั้งสองประเทศแล้ว ตามมาตรการลดความตึงเครียดบริเวณชายแดน...\r\nสำนักข่าวต่างประเทศรายงานว่า ทหารจากประเทศเกาหลีเหนือและเกาหลีใต้เริ่มการเก็บกู้ระเบิดบางส่วนในเขตปลอดทหาร (DMZ) ที่กั้นระหว่างทั้งสองประเทศและมีกับระเบิดถูกฝังอยู่มากกว่า 800,000 ลูกแล้ว ตามข้อตกลงที่ คิม จอง-อึน กับ มูน แจ-อิน เห็นชอบร่วมกันในการประชุมสุดยอดที่กรุงเปียงยางเมื่อเดือนก่อน\r\n\n\t\t\n  \n  \n  \n\n\t\tหมู่บ้านปันมุนจอม\n\r\nโดยการเก็บกู้ระเบิดเริ่มขึ้นที่ &lsquo;เขตความมั่นคงร่วม&rsquo; (JSA) บริเวณหมู่บ้านปันมุนจอม ซึ่งเป็นพื้นที่เดียวในเขต DMZ ที่ทหารของทั้งสองฝ่ายสามารถยืนประจันหน้ากันได้ โดยคาดว่าจะเก็บกู้ระเบิดในพื้นที่ได้ทั้งหมดภายใน 20 วัน และจะมีการกู้ระเบิดในพื้นที่อีกจุดที่มีทหารจำนวนมากเสียชีวิตในช่วงสงครามเกาหลีด้วย\r\nหลังจากกู้ระเบิดเสร็จสิ้น ทั้งสองฝ่ายจะมีการรื้อถอนป้อมยามและอาวุธต่างๆ เหลือเพียงกองกำลังไม่ติดอาวุธประจำการอยู่เท่านั้น ตามมาตรการลดความตึงเครียดบริเวณชายแดน หลังความสัมพันธ์ระหว่างเกาหลีเหนือและใต้ดีขึ้นอย่างมากในช่วงหลายเดือนที่ผ่านมา\r\n\n\t\t\n  \n  \n  \n\n\t\tกล้องวงจรปิดอื้อ\n\r\nทั้งนี้ เขต DMZ มีความยาวประมาณ 250 กม. กว้างราว 4 กม. ทั้งสองฝ่ายมีการติดตั้งรั้วลวดหนาม, กล้องวงจรปิด และรั้วไฟฟ้า ส่วนในพื้นที่โล่งก็เต็มไปด้วยกับระเบิดและหินก้อนใหญ่กีดขวาง นอกจากนี้ยังแต่ละฝ่ายยังใช้ทหารคอยเฝ้าระวังจำนวนหลายหมื่นนาย จึงแทบเป็นไปไม่ได้ที่จะเดินเท้าข้ามเขตแดนนี้"
<https://www.thairath.co.th/news/foreign/1388245>